**רג'ינה מארי "ג'נה" פישר** (באנגלית: **Regina Marie** "**Jenna**" **Fischer**; ‏ 7 במרץ 1974) היא שחקנית ובמאית אמריקאית. ידועה בזכות תפקידה בסדרה הקומית "המשרד" עליו הייתה מועמדת לפרס אמי. ב-2018–2019 פישר כיכבה בסדרה "ביחד ולחוד" (אנ') של רשת ABC.

בין הסרטים בהם שיחקה: "מחליקים אותה", "הולך חזק: סיפורו של דיואי קוקס", "רווקים לשבוע" ו"האיש המכני הענק".

ביוגרפיה
--------

פישר נולדה בפורט ויין, אינדיאנה שבארצות הברית, למשפחה מרקע נוצרי. גדלה בסנט לואיס, מיזורי. אמה אן (לבית מילר), היא מורה להיסטוריה ואביה, ג'יימס אי. פישר הוא מהנדס. לה אחות צעירה בשם אמילי, מורה בבית ספר יסודי. התחנכה בתיכון קתולי לבנות-בלבד. לה תואר ראשון בתיאטרון ועיתונות.

פישר החלה לשחק בגיל 6, בסדנת משחק שהעבירה אמה.

קריירה
------

פישר החלה את הקריירה שלה כשחקנית תיאטרון בזמן לימודיה בקולג'. לאחר שעברה ללוס אנג'לס החלה לשחק בסגנון קומדיה דל'ארטה עם תיאטרון "Zoo District". לדבריה לקח שלוש שנים של ניסיונות עד שקיבלה את התפקיד הראשון בטלוויזיה - תפקיד קול קטן בסדרה "ספין סיטי". בשנים הבאות שיחקה תפקידים קטנים בסרטים עצמאיים כגון "העובד המצטיין" (אנ') ו"המיוחדים" (אנ') כמו גם תפקידי אורח בסדרות טלוויזיה כמו "עמוק באדמה", "מופע שנות ה-70" ו"אחיות או לא להיות".

ב-2002 פישר הופיעה בסרטו הקצר של חברה, פיטר אלטון, *Les Superficiales*. הם הכירו במסגרת תיאטרון Zoo District ושיתוף פעולה נוסף שלהם היה בסרטה "Lollilove", בו פיטר שימש כתסריטאי, צלם, עורך וקריין.

פישר, 2009
### *Lollilove*

לאור התקדמותה האיטית בקריירת המשחק החליטה פישר ליצור סרט בעצמה. היא כתבה וביימה סרט מוקומנטרי, *LolliLove* ואף שיחקה בו בתפקיד ראשי. השחקן הראשי הנוסף היה בעלה דאז, ג'יימס גאן, אותו הכירה בצעירותה בסנט לואיס. שחקנים נוספים נבחרו מבין מכריהם, ביניהם ג'ודי גריר, לויד קאופמן וג'ייסון סיגל.

> "כשהתחלנו לעבוד על הסרט לא חשבנו שהוא יהיה סרט אמיתי, זה יועד להיות פרויקט אלתור לג'יימס ולי, להנאתנו."
> 
> 

הקרנת הבכורה של *Lollilove* התקיימה בפסטיבל הסרטים הבינלאומי בסנט לואיס בנובמבר 2004. על תפקידה בסרט זכתה פישר בפרס גילדת שחקני המסך.

על אף תרומתו של הסרט לקריירה שלה העבודה עליו הייתה קשה וגרמה לה להתרחק מעולם הכתיבה והבימוי ולהתמקד במשחק. "הבימוי היה מתיש והכתיבה הייתה מייסרת. היה מאוד קשה לביים ולככב בסרט. היה לנו צוות קטן ביותר כך שעשיתי הרבה דברים שבמאי רגיל לא עושה, כמו הכנת אביזרים והגשת ארוחות. בו זמנית היה עלי להיכנס לדמות, לחזור על השורות שלי, להכין תלבושות לסט הבא, לתדרך שחקן ולעשות סיעור מוחין עם הצלם. אני טובה בריבוי משימות אבל זה היה יותר מידי בשבילי. לא יכולתי ליהנות כראוי מאף חלק. אני חושבת שאתמקד במשחק".

### המשרד

בשנת 2005 קיבלה פישר את התפקיד של פאם ביזלי בסדרת הטלוויזיה האמריקאית "המשרד", המבוססת על סדרה בריטית בעלת שם זהה.
פישר עבדה מספר שנים כפקידת קבלה ומזכירה, במקביל לניסיונותיה לפתח קריירה כשחקנית, והיא הרגישה התאמה לתפקיד פאם המשמשת בסדרה כפקידת קבלה.

בשנת 2007 הייתה מועמדת לפרס אמי על תפקידה בסדרה.

סמוך להשקת הסדרה אמרה בראיון: "בכנות, זה יהיה נפלא לשחק את פאם הרבה זמן... אין לי שאיפות גדולות להיות כוכבת קולנוע. הייתי שמחה להיות בתוכנית טלוויזיה מצליחה ומתמשכת."

בעקבות הצלחת הסדרה הקריירה של פישר כשחקנית קולנוע התבססה. ב-2006 כיכבה בסרטו של בעלה דאז, ג'יימס גאן, "חלקלק" (אנ'). ב-2007 מילאה תפקידים משניים בסרטים "האחים סולומון", "מחליקים אותה" ו"הולך חזק: סיפורו של דיואי קוקס".

ב-2008 שיחקה בסרט "הקידום" לצד שון ויליאם סקוט וג'ון סי. ריילי שגם כיכב לצידה בסרט "הולך חזק".

ב-2009 כיכבה בסרט "איש בודד" (אנ') וב-2010 בסרט העצמאי "קצת עזרה". ב-2011 גילמה דמות משנית בסרט "רווקים לשבוע".

### עבודות נוספות

ב-2006 פישר השתתפה בשעשועון הטלוויזיה "Celebrity Poker Showdown" בערוץ בראבו.

ב-2007 כיכבה פישר בקליפ לשירו של וילי ויזלי, "Through Any Window". ההיכרות עם ויזלי נולדה מעבודתו על הפסקולים של "LolliLove" ושל סרטו של בעלה לשעבר, "טרומיאו וג'ולייט".

בדצמבר 2007, במהלך שביתת איגוד התסריטאים האמריקאי, הופיעה באחד הפרקים של המחזה *Darque Magick* בתיאטרון "Sacred Fools Theater Company".

ב-2009 השתתפה בפרסומות של חברת Proactiv.

ב-2010 הנחתה במכירה פומבית של בית הספר בו למדה בנערותה ומכרה בעצמה אביזרים חתומים מסדרת "המשרד". באותה שנה פישר השתתפה בהפקת המחזה של בעלה, לי קירק, *"Sad Happy Sucker"*.

ב-2013 כיכבה במחזה אוף ברודוויי מאת ניל לביוט, *Reasons to Be Happy*.

החל מאוקטובר 2019 היא מגישה לצד אנג'לה קינסי את הפודקאסט "Office Ladies" שמנתח פרקים מהסדרה בה שיחקו השתיים, המשרד.

חיים אישיים
-----------

ב-7 באוקטובר 2000, נישאה לקולנוען ג'יימס גאן, אותו הכירה בסוף שנות ה-90 דרך אחיו שון גאן. לאחר שבע שנות נישואים, השניים הודיעו על פרידתם בהצהרה משותפת ב-5 בספטמבר 2007, והם התגרשו כשנה לאחר מכן ונשארו חברים טובים. 

מאז 2010 היא נשואה לתסריטאי לי קירק, ולהם בן ובת משותפים.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1998 | *Channel 493* | ריין |  |
| 1998 | *Born Champion* | ונדי מילר |  |
| 2000 | המיוחדים | תלמידת קולג' | הופעת קמע |
| 2002 | *Les superficiales* | ילדה צרפתייה | סרט קצר |
| 2003 | *Doggie Tales, Vol. 1: Lucky's First Sleepover* | קלסי | דיבוב |
| 2004 | העובד המצטיין | ויספר |  |
| 2004 | *The Women* | לזלי | סרט קצר |
| 2004 | *LolliLove* | ג'נה גאן | ביימה את הסרט והשתתפה בכתיבה |
| 2005 | בתול בן ארבעים | אישה | ללא קרדיט |
| 2006 | חלקלק | שלבי |  |
| 2007 | מחליקים אותה (Blades of Glory) | קייטי ון ולדנברג |  |
| 2007 | האחים סולומון | מישל |  |
| 2007 | הולך חזק: סיפורו של דיואי קוקס | דרלין מדיסון |  |
| 2008 | הקידום | ג'ן סטאובר |  |
| 2009 | איש בודד | Susan Porter |  |
| 2010 | עזרה קטנה | לורה פלק |  |
| 2011 | רווקים לשבוע | מגי |  |
| 2012 | האיש המכני הענק | ג'ניס |  |
| 2013 | האם אתה כאן | אלי |  |
| 2014 | *Kiss Me* | ורה |  |
| 2017 | המצב של בראד | מלני סלון |  |
| 2018 | רכבת 15:17 לפריז | היידי סקרלטוס |  |
| 2024 | ילדות רעות: המחזמר | אמא של קיידי |  |

### טלוויזיה

| שנה | תוכנית | תפקיד | הערות |
| --- | --- | --- | --- |
| 2001 | עצמאי בשטח | בטי | פרק אחד |
| 2002 | על גבול השפיות | מלני | פרק אחד |
| 2002 | אחיות או לא להיות | קים | פרק אחד |
| 2003 | רפואה שלמה | קמיל פרימונט | פרק אחד |
| 2003 | מיס מאץ' | קוני | פרק אחד |
| 2004 | פשע מן העבר | דוטי | פרק אחד |
| 2005 | מופע שנות השבעים | סטייסי ואנמייקר | פרק אחד |
| 2005 | עמוק באדמה | שרון קיני | 2 פרקים |
| 2005–2013 | המשרד | פאם ביזלי | 187 פרקים |
| 2012 | דן נגד העולם | אמבר | דיבוב, פרק אחד |
| 2015 | קוראי החדשות | קלי ספירס | פרק אחד |
| אתה, אני והאפוקליפסה | רונדה מק'נייל | תפקיד ראשי; 10 פרקים |
| 2016 | *סיפורי המסתורין של לורה*
 | ג'ניפר למברט | שלושה פרקים |
| הכריש | קלי | פרק אחד |
| היסטוריה שתויה
 | קת'רין רייט | פרק אחד |
| 2017 | *The Guest Book*
 | ד"ר לורי גליף | פרק אחד |
| 2019-2018 | ביחד ולחוד (אנ') | לנה | תפקיד ראשי; 2 עונות |

קישורים חיצוניים
----------------

ויקישיתוף מדיה וקבצים בנושא **ג'נה פישר** בוויקישיתוף
* ג'נה פישר, ברשת החברתית אינסטגרם
* ג'נה פישר, במסד הנתונים הקולנועיים IMDb (באנגלית)
* ג'נה פישר, באתר AllMovie (באנגלית)
* ג'נה פישר, באתר Rotten Tomatoes (באנגלית)
* ג'נה פישר, באתר Box Office Mojo (באנגלית)
* ג'נה פישר, במסד הנתונים הקולנועיים KinoPoisk (ברוסית)
* ג'נה פישר, באתר MusicBrainz (באנגלית)
* ג'נה פישר באתר של פרס אמי

הערות שוליים
------------

1. ↑  JAMES GUNN & JENNA FISCHER באתר Tlchicken.com
2. ↑  The LolliLove Interview: Jenna Fischer באתר Playbackstl.com
3. ↑  מערכת tvbee, ‏יחסים קולגיאליים, באתר ‏מאקו‏, 21 בפברואר 2020
4. ↑  Joe Williams, ‏St. Louis director James Gunn goes galactic, ‏St. Louis Post-Dispatch, ‏31 ביולי 2014
5. ↑  Alumna works in "The Office" on NBC, ‏Truman State University Index, ‏7 באפריל 2005
6. ↑  A Conversation With Director James Gunn, ‏St. Louis Magazine, ‏12 באוגוסט 2014
7. ↑  'Office' actress Fischer, husband separate‎, ‏Reuters, ‏12 בספטמבר 2007
8. ↑  Jenna Fisher Finds Love One Year After Divorce, ‏Contact Music, ‏24 בספטמבר 2008

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1512647515143
* BNE: XX5034496
* BnF: cb159703925 (data)
* GND: 137679475
* ISNI: 0000 0001 1454 4365
* LCCN: no2007079554
* MusicBrainz: fa9b9f97-2efb-44f6-aa1f-c9e41da519b2
* NKC: xx0110262
* NLK: KAC2020O1019
* NTA: 374540691
* SUDOC: 172610915
* VIAF: 106955045
* WorldCat: lccn-no2007079554

 |